vasetæpper
Vasetæpper, knyttede tæpper fra 1600-1700-t.s Persien, sandsynligvis udført i Kerman. I hovedfeltets slyngede blomster- og planteranker ses flere vaser. Betegnelsen bruges også mere bredt om tæpper, herunder flere af de ovennævnte, som er udført således, at kædetrådene ligger i to planer. Se også persiske tæpper.
Et ca. 2,7x2 meter stort vasetæppe fra det amerikanske museum Corcoran Gallery of Art i Washington, D.C. blev i juni 2013 solgt på Sotheby's i New York for 33,765 mio. $ (inkl. salær), den højeste pris nogensinde betalt for et orientalsk tæppe.